text: [{"text_idx": "#000001", "text": "SAS: Framvegis fleiri avly\u0301singar komandi dagarnar"}, {"text_idx": "#000002", "text": "Ho\u0301ast verkfalli\u00f0 hja\u0301 flogskiparunum er av, ganga nakrir dagar, a\u0301\u00f0renn virksemi\u00f0 aftur koyrir sum vanligt, sigur skandinaviska flogfelagi\u00f0 \u2013 Samb\u00e6rt yvirlitunum hja\u0301 SAS og Va\u0301ga floghavn ver\u00f0ur F\u00f8royaflu\u0301gvingin tikin uppaftur i\u0301 dag"}, {"text_idx": "#000003", "text": "I\u0301 gja\u0301rkv\u00f8ldi\u00f0 var\u00f0 bo\u00f0a\u00f0 fra\u0301, at ein semja var\u00f0 gj\u00f8rd millum flogskiparar og SAS, og er verkfalli\u00f0, sum hevur veri\u00f0 seinastu tv\u00e6r vikurnar, sostatt av."}, {"text_idx": "#000004", "text": "SAS skrivar a\u0301 heimasi\u0301\u00f0una, at virksemi\u00f0 skjo\u0301tast gj\u00f8rligt fer at koyra aftur sum vanligt, men komandi dagarnar ver\u00f0a framvegis avly\u0301singar."}, {"text_idx": "#000005", "text": "SAS sigur, at tey flogf\u00f8rini, sum standa til at ver\u00f0a avly\u0301st orsaka\u00f0 av verkfallinum framvegis eru avly\u0301st."}, {"text_idx": "#000006", "text": "\u2013 Vit bi\u00f0ja um umbering, um tu\u0301 ert a\u0301virka\u00f0ur av verkfallinum, og vit gera alt, vit kunnu fyri at hja\u0301lpa \u00f8llum a\u0301 lei\u00f0 aftur, skrivar skandinaviska flogfelagi\u00f0."}, {"text_idx": "#000007", "text": "Samb\u00e6rt yvirlitunum hja\u0301 SAS og hja\u0301 Va\u0301ga floghavn lendir eitt flogfar hja\u0301 SAS i\u0301 F\u00f8royum klokkan 12.15, og stendur SAS til at fara u\u0301r Va\u0301gum aftur klokkan 13.05."}]